El termini per presentar la sol·licitud finalitza el 27 de desembre del 2019
En el cas que algun d'aquests documents ja hagi estat presentat en convocatòries anteriors d'ACCIÓ, no caldrà presentar-lo en aquesta convocatòria sempre que el sol·licitant presenti una declaració responsable en la qual s'especifiqui aquest document, la data en què es va presentar a ACCIÓ i s'hi faci constar que continua essent vigent.
Les declaracions 3) i 4) formen part de l'imprès de sol·licitud.
La signatura de la sol·licitud implica l'autorització a l'Administració de la Generalitat de Catalunya per a la funció de comprovació d'ofici de les dades relatives al compliment amb les obligacions tributàries amb l'Estat i amb la Generalitat de Catalunya i de les obligacions amb la Seguretat Social per part del sol·licitant.
El compliment d'aquests requisits s'haurà d'acreditar mitjançant la signatura de les declaracions que inclou l'imprès de sol·licitud de l'ajut.
El fet de presentar aquestes declaracions responsables faculta l'òrgan competent de l'Administració per fer, en qualsevol moment, telemàticament o per altres mitjans, les comprovacions per mostreig o exhaustives necessàries per verificar la conformitat de les dades d'aquestes declaracions.
L'objecte del finançament és el desenvolupament del pla de negoci de les petites empreses participants en projectes d'emprenedoria corporativa.
Es finançaran les despeses associades al desenvolupament del pla de negoci objecte de la sol•licitud.
S'entén com a projecte d'emprenedoria corporativa aquell en el qual un inversor corporatiu entra en el capital d'una petita empresa per desenvolupar un pla de negoci que dona resposta a una necessitat d'innovació i/o creixement de l'inversor corporatiu.
Als efectes d'aquesta convocatòria es consideren inversors corporatius, les empreses amb establiment operatiu a Catalunya, amb capacitat d'invertir en petites empreses.
Als efectes d'aquesta convocatòria s'entendrà que una empresa té la capacitat d'invertir, si el seu volum de negoci o el seu balanç general anual, corresponent al tancament de l'últim exercici, és superior a 5 Milions d'Euros.
Pels primers 66.000 euros de finançament, la inversió màxima de IFEM serà dues vegades la inversió en capital realitzada per inversors corporatius.
A partir de la xifra anterior, la inversió màxima d'IFEM serà igual a la suma de la inversió en capital dels inversors corporatius
• Finalitat: Finançament del pla de negoci que es faci constar com a objecte de la seva sol•licitud
• Amortització: Única al venciment
• Interès fix: 4% amb liquidacions trimestrals
• Interès variable: Es determinarà en funció del percentatge de compliment del pla de negoci.
Màxim 15% en total (incloent el fix).
• Garanties: Aquests préstecs comptaran amb un ajut en forma de garantia del DEMO pel 80% de l'import del risc viu dels préstecs formalitzats.
L'aval del 80% del préstec comporta la concessió d'un ajut que es calcularà conforme al Reglament (UE) núm. 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de a Unió Europea als ajuts de minimis (DOUE L 352 de 24.1.2013).
1.La sol•licitud, juntament amb tota la informació requerida es farà seguint el procés establert a la pàgina web d'ACCIÓ
2.ACCIÓ analitzarà la sol•licitud i en cas de valoració positiva informarà a IFEM
3.IFEM determinarà l'aprovació o denegació del préstec i informarà a ACCIÓ
En cas de resolució positiva, l'empresa sol•licitant haurà de formalitzar el préstec amb IFEM
Consultar l'horari de registre de documentació
Consultar les instruccions per al registre administratiu
El termini màxim per resoldre i notificar la resolució és de sis mesos a comptar des de la data de finalització del termini de presentació de sol·licituds.
Un cop transcorregut aquest termini, si no s'ha produït la notificació esmentada, s'entendrà que la sol·licitud és desestimada per silenci administratiu.
La resolució, amb indicació de la quantia de l'ajut atorgat i de les condicions i els terminis per a la realització de l'actuació que ha rebut l'ajut, es notificarà als beneficiaris, amb el seu consentiment previ, mitjançant l'enviament d'un correu electrònic a l'adreça que el/la sol·licitant hagi facilitat al formulari de sol·licitud.
Quan hi hagi constància de la recepció de la notificació a l'adreça electrònica i transcorrin deu dies naturals sense que s'accedeixi al seu contingut, s'entendrà que s'ha rebutjat la notificació, llevat que d'ofici o a instància del destinatari es comprovi la impossibilitat tècnica o material d'accedir-hi.
Contra la resolució que dicti el/la conseller/a delegat/da d'ACCIÓ, que exhaureix la via administrativa, es pot interposar recurs davant l'ordre jurisdiccional contenciós administratiu en el termini de dos mesos a comptar des de l'endemà de la seva notificació, sens perjudici que, potestativament, es vulgui interposar recurs de reposició en el termini d'un mes a comptar des de l'endemà de la seva notificació.
Amb la fermesa de la resolució de concessió de la subvenció s'entén que el beneficiari declara, tàcitament, trobar-se al corrent de les seves obligacions tributàries i amb la Seguretat Social.
A aquestes subvencions els serà aplicable el règim d'infraccions i sancions que estableixen els capítols I i II del títol IV de la Llei 38/2003, de 17 de novembre, general de subvencions (BOE núm. 276, de 18.11.2003), així com l'establert als articles 101 i següents del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, en tot el que no s'hi oposi.